# Diakovár

### A Wikipédiából, a szabad lexikonból.

Diakovár (horvátul Đakovo, németül Djakowar, szerbül Djakovar): város a mai Horvátországban Eszék-Baranya megyében.

## [szerkesztés] Fekvése

Eszéktől 37 km-re délnyugatra fekszik.

## [szerkesztés] Nevének eredete

Neve a szláv đak (= deák) főnévből ered.

## [szerkesztés] Története

Területe már a történelem előtti időkben lakott volt, az ókorban a rómaiak Certissa nevű települése állt a helyén, mely fontos állomás volt a Sziszeket Sirmiummal összekötő út mentén. A római települést elsöpörte a népvándorlás vihara. A mai várost először 1239-ben említik, de jóval korábbi lehet. Ekkor adja a várost IV. Béla király a boszniai püspöknek, aki 1246-ban ide teszi át székhelyét. 1374-ben Dyacou néven szerepel. A mai székesegyház elődje 1355-ben épült. 1386. július 25-én a város mellett fogták el a lázadó Horvátiak Mária királynőt és anyját Erzsébetet. Várát a boszniai püspök birtokaként 1387-ben említik először. 1805-ben Napóleon hadai elől ide menekítették a lipicai ménest, melynek egy része itt is maradt. 1910-ben 6304 lakosából 4894 horvát, 890 német, 249 magyar és 164 szerb volt. A trianoni békeszerződésig Verőce vármegye Diakovári járásának székhelye volt. 2001-ben 30 092 lakosa volt.

## [szerkesztés] Látnivalók

- Mai székesegyházát 1882-ben szentelték fel, kupolája 59 m magas. 1933-ban leégett, 1936-ra állították helyre. Főoltára 15 m magas, marseille-i márványból készült. Belseje gazdagon díszített, falait színes képek borítják. Híres püspöke Joszip Juraj Strossmayer a Horvát Nemzeti Múzeum, a Horvát Akadémia és a Zágrábi Egyetem alapítója, a horvát kultúra atyja, politikusként a magyarosítási politika és a kiegyezés ellenfele a sírboltban nyugszik.
- A püspöki palota 1703-ban épült.
- A püspöki szeminárium épülete 1807-ben épült, 1858-ban Strossmayer püspök átépíttette.
- Július elején rendezik meg a Đakovački Vezovi nevű folklórfesztivált, ahol népitánc és énekegyüttesek lépnek fel, kiállítások tekinthetők meg. A székesegyházban kórusok szerepelnek és operaelőadások vannak. A lipicai lovasbemutató különleges része a programnak.

## [szerkesztés] Külső hivatkozások

- Hivatalos honlap
- Térkép Đakovo - CroMaps navigator

A lap eredeti címe "http://hu.wikipedia.org../../../d/i/a/Diakov%C3%A1r.html"

Kategóriák: Horvátország települései | Horvátország városai

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Bosanski
- Deutsch
- Hrvatski
- Română
- Русский
- Српски / Srpski